Tutu weer in hospitaal opgeneemEmeritus-aartsbiskop Desmond Tutu. Foto: Ilan Godfrey/Templeton Prize/SAPA Emeritus-aartsbiskop Desmond Tutu (84) is weer in ŉ Kaapse hospitaal opgeneem vir die behandeling van ŉ voortdurende infeksie. Thandeka Tutu-Gxashe, Tutu se dogter, het in ŉ verklaring gesê hy het homself vroeër vandeesweek by die hospitaal aangemeld waar hy na verwagting vir ŉ week of twee behandeling gaan ontvang. “Hy is in die hospitaal opgeneem weens ŉ soortgelyke infeksie waarvoor hy in 2015 in die hospitaal was,” het sy gesê. Tutu is in Augustus vir die derde keer in die hospitaal opgeneem in sy stryd teen ŉ blywende infeksie wat die gevolg is van die kankerbehandeling wat hy voorheen ontvang het.